

**Wesley János Lelkészképző Főiskola**

#### Szociális munka szak

|  |  |  |  |
| --- | --- | --- | --- |
| Tantárgy kódja | **SMAK 202** | | |
| Tantárgy elnevezése | **Család és jog** | | |
| Tantárgy oktatójának neve | **Dr. Mink Júlia** | **Beosztása, tudományos fokozata** | **egyetemi docens, PhD** |
| Tantárgy óraszáma | **nappali tagozaton 2 tanóra/ hét**  **levelező tagozaton 16 tanóra/félév** | | |
| Tanóra típusa | **előadás** | | |
| Meghirdetési időszak | **tavaszi félév** | | |
| Kreditszám | **3 kredit** | | |
| A tantárgy célja | A kurzus célja, hogy a hallgatók, a *Jogi Alapismeretek* c. tantárgyra alapozva, további ismereteket szerezzenek elsősorban a családjog, a természetes személyek jogalanyisága, cselekvőképessége, a személyhez fűződő jogok, valamint a kapcsolódó emberi jogvédelmi kérdések és a gyermekvédelem területén. A kurzus 1. felében a hallgatók betekintést nyernek a családjogi és magánjogi viszonyokba, megismerve - többek között - a gondnokság, gyámság, házasság, élettársi kapcsolat, örökbefogadás alapvető jogintézményeit. Emellett megismerkednek a családon belüli erőszak és a gyermekbántalmazás fogalmával, jellegzetességeivel, az ezek elleni fellépés hazai lehetőségeivel, gyakorlati problémáival, a hazai áldozatvédelmi intézményrendszerrel és a területen működő civil, segítő szervezetekkel. A kurzus 2. felében a hallgatók családjogi vonatkozású hatósági határozatok feldolgozásával mélyítik el gyakorlati tudásukat és ehhez kapcsolódóan beadványt készítenek. | | |
| Szükséges előtanulmányok, feltételezett tudásanyag | **Jogi alapismeretek** | | |
| Fejlesztendő kompetenciaterületek | 1. **Tudása**   Ismeri és érti a szakmai területhez kapcsolódó pszichológiai, jogi, pedagógiai tudományok szociális munkához tartozó fogalomkészletét. Ismeri és értelmezi a szociális munkához kapcsolódó jogi területek szabályozását, különös tekintettel az emberi jogokra és a gyermekek jogainak védelmére, a szociális, családjogi és gyermekvédelmi jogi szabályozásra. Ezen belül, az alapvető *magánjogi és családjogi ismeretek* megszerzését követően:  - tisztában van a család fogalmával és a családi és magánélethez való jog alkalmazási területeivel  - ismeri a családjog alapvető fogalmait, jogintézményeit és az azokra vonatkozó főbb jogi szabályozást  - ismeri a családjoghoz, családok védelméhez kapcsolódó emberi jogvédelem, jogvédelem intézményes kereteit, a jogérvényesítés általános szabályait, lehetőségeit, alapvető garanciáit  - ismeri a családsegítés keretrendszerét, a szociális munkás feladatait a családgondozás területén,  - tisztában van a családon belüli erőszak és a gyermekbántalmazás fogalmával, működési mechanizmusával, büntetőjogi szabályozásának alapjaival, ismeri a gyermekvédelem intézményeit és alapvető jogintézményeit  - ismeri a hazai áldozatvédelmi intézményrendszert, illetve a családon belüli erőszak, gyermekbántalmazás, emberi jogvédelem területén működő, segítő civil szervezetek munkáját  - tisztában van a gyermekek alapvető jogaiva  - ügyintézés: hatósági határozatok elemzése és beadványok készítése a családjog, gyermekvédelem stb.területén   1. **Képességei/attitüd:**  * Elkötelezett a társadalmi egyenlőség, a demokratikus értékek, a jogállamiság és az európai értékközösség mellett. * Ismeri a szociális szolgáltatási rendszert, a közszféra, valamint a magánszféra - ezen belül civil-, egyházi, piaci szféra - rendszereit, átlátja a szociális szervezetek működését és abban a szociális szakemberek szerepeinek, tevékenységének formáit. * Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát. * Képes eligazodni a szociális terület mélyebb összefüggései, valamint a gyakorlat által felvetett konkrét társadalmi problémák és lehetséges megoldási módszerek, modellek között, és képes új szolgáltatások kialakításában közreműködni a megelőzés és a problémakezelés érdekében. * Felismeri a szolgáltatásokat igénybe vevők autonómiáját tiszteletben tartó proaktív szemléletű, életminőséget szolgáló, javító, konstruktív problémakezelés, valamint a források és a kockázatok elemzésének szükségességét. * Érzékeny és nyitott a társadalmi és szociális problémákra, elkötelezett és felelősséget vállal a szakma értékei és a társadalmi szolidaritás ügye mellett. * Felelősséget vállal a szolgáltatásokat igénybe vevők életébe történő beavatkozásért. * Íráskészség fejlesztése   A fentiekhez kapcsolódóan a hallgató a tantárgy teljesítését követően:  - érti a jogvédelem, jogérvényesítés alapjait, alapvető szinten eligazodik a családjog, családsegítés, gyermekvédelem területén, és kiismeri magát az kapcsolódó állami szervezetrendszerben, különös tekintettel a családgondozás, gyermekvédelem és a szociális igazgatás területeire  - tisztában van az önkormányzatok működésének alapjaival, az önkormányzati szervezetrendszer kereteivel, szerepükkel különösen a szociális igazgatás, ellátórendszer, családsegítés és gyermekvédelem területeire  - konfliktusok felismerése és kezelése: képes felismerni a jogi jellegű problémákat és a kliensei érdekében megtenni a szükséges lépéseket, és/vagy számukra segítséget nyújtani az ügyeik intézésében (pl. információt szerez be, tájékoztatást nyújt a hatáskörrel rendelkező állami szervekről vagy az adott területen támogatást, segítséget biztosítani tudó civil szervezetekről, kapcsolatba lép ezekkel az ügyfél érdekében, stb.)  - képes felismerni az akár jogi beavatkozást is igénylő krízishelyzeteket (pl. szociális szükséghelyzet, bűncselekmények áldozatai, kapcsolati erőszak, gyermekbántalmazás eseteit, stb.) és ismeri a rendelkezésre álló, akár az állami szervek, akár a civil szervezetek által biztosított jogérvényesítési lehetőségeket  - képes beadványok elkészítésére | | |
| Tantárgyi leírás | *A kurzus elméleti részének fő tematikája:*  1. A család fogalma, a családi és magánélethez való jog tartalma és érvényesülése a hazai és a nemzetközi jogban, a család védelmének jogi keretei  3. Jogképesség, cselekvőképesség, gondnokság  4. Gyermek a családban, szülői felügyeleti jog, gyámság  5. Örökbefogadás  6. A családsegítés, családgondozás hazai keretrendszere, alapelvei  6. Családon belüli erőszak, kapcsolati erőszak, gyermekbántalmazás  7. Áldozatvédelem  A kurzus *gyakorlati része során* elemzésre kerülő hatósági határozatok főként a gyermekvédelem és családgondozás területéről származnak. | | |
| Kötelező és ajánlott irodalom | **Kötelező irodalom:**  **-** az előadásokon elhangzott jegyzetek (Család és jog jegyzet (2021))  - Dr Hegedűs Andrea: Családjog, 2020, R.I.M.Á.K. Kiadó, Szeged, 2020 vonatkozó részei  - Patent Egyesület, VICATIS-jelentés: Az Áldozatvédelmi Irányelv gyakorlati megvalósulása párkapcsolati  erőszak áldozatainak tapasztalatai alapján, VICATIS kutatási beszámoló: Magyarország, 2018.  **Ajánlott irodalom:**   * Filó Erika -Katonáné Pehr Erika: Gyermeki jogok, szülői felelősség és gyermekvédelem. HVG-ORAC, Budapest, 2015 * Kézikönyv a gyermekjogi egyezmény alkalmazásához. Család, Gyermek, Ifjúság Egyesület. 2009. * Solt, Á. (2018), Bírói ítélkezési gyakorlat a kiskorú veszélyeztetése tárgyában (A/III/9.) Kutatási zárójelentés, (A/III/9.) Research final report) Országos Kriminológiai Intézet, 2018. * Garai, R. (2019), ’A kapcsolati erőszak bűncselekményének jogalkalmazási gyakorlata’, Kriminológiai Tanulmányok, Vol.56, pp. 30-47. | | |
| Ismeretek ellenőrzésének módja | **Kollokvium**  **beadvány elkészítése** | | |
| Tantárgy tárgyi követelményei | **tanterem – projektor- számítógép** | | |